Vyhodnotenie medzirezortného pripomienkového konania

Návrh 
koncepcie boja proti daňovým únikom v oblasti dane z práce 

Spôsob pripomienkového konania	materiál je nelegislatívneho charakteru 	
Počet vznesených pripomienok, z toho zásadných	33  / 5 	
Počet vyhodnotených pripomienok	33 	
		
Počet akceptovaných pripomienok, z toho zásadných	15  / 2 	
Počet čiastočne akceptovaných pripomienok, z toho zásadných	14  / 1 	
Počet neakceptovaných pripomienok, z toho zásadných	4  / 2 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo výstavby a regionálneho rozvoja Slovenskej republiky 	 	 	 	x 	
2 .	Generálna prokuratúra Slovenskej republiky 	 	 	x 	 	
3 .	Ústredie práce, sociálnych vecí a rodiny 	 	 	 	x 	
4 .	Centrum pre medzinárodnoprávnu ochranu detí a mládeže 	 	 	 	x 	
5 .	Národný bezpečnostný úrad 	 	 	x 	 	
6 .	Národná banka Slovenska 	1 (1o,0z) 	 	 	 	
7 .	Európske spotrebiteľské centrum 	 	 	 	x 	
8 .	Odbor vládnej agendy Úradu vlády 	1 (1o,0z) 	 	 	 	
9 .	Ministerstvo financií Slovenskej republiky 	 	 	 	x 	
10 .	Ministerstvo zahraničných vecí Slovenskej republiky 	 	 	x 	 	
11 .	Ministerstvo obrany Slovenskej republiky 	 	 	x 	 	
12 .	Najvyšší kontrolný úrad Slovenskej republiky 	1 (1o,0z) 	 	 	 	
13 .	Štátny dopravný úrad 	 	 	 	x 	
14 .	Odbor aproximácie práva sekcie vládnej legislatívy Úradu vlády SR 	 	 	 	x 	
15 .	Štatistický úrad Slovenskej republiky 	 	 	x 	 	
16 .	Ministerstvo práce, sociálnych vecí a rodiny Slovenskej republiky 	6 (6o,0z) 	 	 	 	
17 .	Ministerstvo školstva, vedy, výskumu a športu Slovenskej republiky 	 	 	x 	 	
18 .	Ministerstvo kultúry Slovenskej republiky 	3 (3o,0z) 	 	 	 	
19 .	Ministerstvo dopravy, výstavby a regionálneho rozvoja Slovenskej republiky 	 	 	x 	 	
20 .	Ministerstvo hospodárstva Slovenskej republiky 	 	3 (3o,0z) 	 	 	
21 .	Podpredseda vlády SR pre ľudské práva a národnostné menšiny 	 	 	 	x 	
22 .	Ministerstvo spravodlivosti Slovenskej republiky 	 	 	x 	 	
23 .	Konferencia biskupov Slovenska 	 	 	 	x 	
24 .	Ministerstvo zdravotníctva Slovenskej republiky 	 	 	x 	 	
25 .	Odbor verejného obstarávania 	 	 	 	x 	
26 .	Ministerstvo vnútra Slovenskej republiky 	 	 	x 	 	
27 .	Odbor právnych služieb a odvolacích konaní 	 	 	 	x 	
28 .	Ministerstvo životného prostredia Slovenskej republiky  	1 (1o,0z) 	 	 	 	
29 .	Ministerstvo pôdohospodárstva a rozvoja vidieka Slovenskej republiky 	2 (2o,0z) 	 	 	 	
30 .	Úrad pre reguláciu sieťových odvetví 	 	 	x 	 	
31 .	Slovenská obchodná a priemyselná komora 	3 (3o,0z) 	 	 	 	
32 .	Sociálna poisťovňa 	6 (6o,0z) 	 	 	 	
33 .	Zväz poľnohospodárskych družstiev a obchodných spoločností SR  	3 (0o,3z) 	 	 	 	
34 .	Združenie podnikateľov Slovenska 	3 (1o,2z) 	 	 	 	
35 .	Úrad vlády Slovenskej republiky 	 	 	x 	 	
	SPOLU	30 (25o,5z) 	3 (3o,0z) 	12 	11 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
NBS 	koncepcii boja proti daňovým únikom v oblasti dane z práce 
NBS oceňuje a podporuje iniciatívy vedúce k zvýšeniu daňového výberu a k eliminácii možností obchádzania daňovej povinnosti. NBS rovnako podporuje aj realizáciu projektu UNITAS, ktorý by v tomto smere bol výrazným progresom. 

Str. 10, kapitola 6.1.1., 
V rámci navrhovaných opatrení odporúčame zvýšenie počtu daňových kontrol, nakoľko aj na základe uvedených údajov v materiáli vyplýva, že pokrytie daňových subjektov prostredníctvom kontrol je pomerne nízke (pri DPFO 0,64% z celkového počtu registrovaných daňových subjektov). 
Zároveň odporúčame zintenzívnenie verejnej kampane a komunikácie informácii o prípadoch realizovaných daňových kontrol s cieľom zvyšovať povedomie a tlak verejnosti v oblasti platenia daní. 

Str. 13, časť 6.2.6 písm. c) nie je dostatočne zrejmé, aký bude konkrétny obsah navrhnutého opatrenia. Navrhujeme do opatrenia zahrnúť: 

- zjednotenie aj maximálnych vymeriavacích základov na zdravotné a sociálne odvody, 

-nahradenie súčasného spôsobu výpočtu základu na zdravotné a sociálne odvody pre SZČO spôsobom, ktorý zabezpečí, aby príjmy SZČO boli zaťažené odvodmi v rovnakej miere ako je pomer odvodov zamestnancov a zamestnávateľov k celkovým nákladom na pracovnú silu, s výnimkou poistenia v nezamestnanosti, úrazového a garančného poistenia, ktoré pre SZČO nemajú zmysel. 

Str. 12 časť 6.2.3 - je navrhovaný limit na platby v hotovosti max. 3 000 eur. Navrhujeme opodstatniť výšku navrhovaného limitu. Pri vysokom limite môže pretrvávať motivácia fakturovanú sumu presahujúcu limit rozdeliť na menšie, podprahové, sumy, čím by sa znížila účinnosť opatrenia. 

 	O 	ČA 	K časti 6.2.6. - uvedená pripomienka sa neakceptuje najmä z dôvodu, že komplexnejšie riešenie situácie v sebe zahŕňa schválený projekt UNITAS vo svojej II. fáze (fáze zjednotenia výberu daní, cla a poistných odvodov). 

OVA 	m. č. MF/9414/2011-72 
I. Návrh uznesenia: 
A.1.: za „práce“ doplniť bodkočiarku 
B.1., 3. r.: „31.12.2011“ nahradiť „31. decembra 2011.“ 
Vykonajú: vynechať „Slovenskej republiky“ 

II. Predkladacia správa: 
ods. 2, 1. r.: „z práce výrazne“ nahradiť „z práce, výrazne“ 
ods. 3, 2. r.: „odvodového“ nahradiť „-odvodového“ 
3. r.: medzi slová „zamestnania alebo“ vložiť čiarku 
ods. 4, 3. r.: „úľav a“ nahradiť „úľav, a“ 
4. r.: medzi slová „legislatívy vytvárajú“ vložiť čiarku 

III. Komuniké: 
2. r.: „návrh“ nahradiť „Návrh“ a upraviť medzery v riadku 

IV. Doložka vplyvov: 
str. 1, A.3., ods. 1, 7. r.: „vykvantifikované“ nahradiť „kvantifikované“ 
str. 2, ods. 3, 1. r.: „Nakoľko“ nahradiť „Keďže“ 
ods. 6, 1. r.: „k tomu“ nahradiť „na to“ 
„sa jedná“ nahradiť „ide“ 
ods. 7, 1. r.: „Nakoľko“ nahradiť „Keďže“ 

V. Materiál: 
str. 1, ods. 1, 2. r.: „odvodového“ nahradiť „-odvodového“ 
4. r.: medzi slová „zamestnania alebo“ vložiť čiarku 
ods. 2, 3. r.: „úľav a“ nahradiť „úľav, a“ 
2., ods. 1, 6. r.: medzi slovami „majetku, alebo“ vynechať čiarku 
ods. 2, b), 2. r.: medzi slovami „zisky, vo“ vynechať čiarku 
str. 2, ods. 1 po tab., 2. r.: „po prvý krát“ nahradiť „prvýkrát“ 
4. r.: „2008, kedy“ nahradiť „2008, keď“ 
9. r.: „dopadov“ nahradiť „dosahov“ 
11. r.: „dane ako aj“ nahradiť „dane, ako aj“ 
ods. 2 po tab., 5. r.: „88,5%-tami“ nahradiť „88,5 %“ 
str. 4, ods. 1, 11. r.: „t.j.“ nahradiť „t. j.“ – aj vo všetkých ďalších prípadoch 
ods. 2, 1. r.: „31.12. 2010“ nahradiť „31. 12. 2010“ – podobne písať všetky ďalšie 
dátumy 
str. 6, ods. 1, 4. r.: medzi slová „príjmov môžeme“ vložiť čiarku 
8. r.: „vysporiadať“ nahradiť „vyrovnať“ 
ods. 2, 6. zar., 2. r.: medzi slová „firmy je“ vložiť čiarku 
str. 7, ods. 2, 6. zar., 3. r.: medzi slová „meste alebo“ vložiť čiarku 
4. r.: „svojim“ nahradiť „svojím“ 
str. 8, ods. 3, 3. r.: medzi slová „dane oznámila“ vložiť čiarku 
6. r.: medzi slovami „javí, ako“ vynechať čiarku 
str. 9, ods. 1 po 1. tab., 2. r.: medzi slová „orgánoch ktorým“ vložiť čiarku 
3. r.: medzi slová „kontroly postupuje“ vložiť čiarku 
medzi slová „konaní sú“ vložiť čiarku 
6. r.: „Trestného“ nahradiť „trestného“ 
8. r.: „riaditeľstva“ nahradiť „riaditeľstve“ 
ods. 1 po tab. 2, 2. r.: medzi slová „existuje je“ vložiť čiarku 
ods. 2 po tab. 2, 8. r.: „v rámci ktorej“ nahradiť „v ktorej rámci“ 
str. 10, 6., 4. r.: medzi slová „obmedzenia je“ vložiť čiarku 
6.1.1., 1. zar., 2. r.: „za účelom“ nahradiť „s cieľom“ – aj vo všetkých ďalších 
Prípadoch 
7. zar., 1. r.: „informácií“ nahradiť „informácie“ 
str. 11, 6.2.2., 2. r.: „svojim“ nahradiť „svojím“ 
„výkone, a“ nahradiť „výkone a“ 
str. 12, 6.2.5., 6. r.: „odhaľovaniu“ nahradiť „odhaľovanie“ 
str. 13, c), 6. r.: „odvodových“ nahradiť „-odvodových“ 
ods. 1 po c), 4. r.: „na základe ktorých“ nahradiť „na ktorých základe“ 
7., ods. 1, 2. r.: „naviac“ nahradiť „navyše“. 
 	O 	A 	 	
NKÚ SR 	Vlastný materiál: 6.2.1. Zriadenie špecializovaného kontrolného útvaru, str. 11 
Doporučujeme využiť skúsenosti z porovnateľných krajín pri návrhu zriadiť špecializovaný kontrolný útvar. 	O 	A 	 	
MPSVR SR 	úvod 
V úvode si dovoľujeme naviazať na krátku charakteristiku predkladateľa dane z práce, ako kategórie na vyjadrenie daňovo-odvodového zaťaženia fyzickej osoby a jej povinnosti odviesť daňové a nedaňové platby z príjmov dosiahnutých buď zo zamestnania alebo z podnikateľskej činnosti, prípadne ich kombinácie. Dostatočne výstižnou a objasňujúcou je časť, kde sa poukazuje na skutočnosť, že v súčasnosti na úpravu základných daňových a odvodových povinností fyzickej osoby viažucich sa k jej dosahovaným príjmom existujú tri základné právne predpisy. Zložitosť, a dá sa povedať veľká špecifickosť každej jednej oblasti priamo vyplýva z ďalšej časti materiálu, kde sa uvádza, že existencia týchto troch právnych predpisov s vlastnými zákonitosťami v každom jednom z nich, s vlastným režimom daňových a odvodových povinností, celým spektrom vlastných poskytovaných výnimiek a úľav a celou škálou čiastkových základov dane a vymeriavacích základov, ktoré vyplývajú z uvedenej legislatívy vytvárajú priestor na legálnu, ale aj nelegálnu optimalizáciu, ako na dani z príjmov fyzických osôb, tak aj na poistných odvodoch. 

Vychádzajúc zo stavu, aký zložitý je systém dane z práce, je potrebné súčasne poukázať, že taký zložitý je aj celý daňový a odvodový systém štátu v súčasnej dobe. Aj v ostatných oblastiach daňového systému existujú podmienky jeho obchádzania a nedodržiavania, či už úmyselného, alebo z nevedomosti a neschopnosti jednotlivcov, reagovať na všetky zmeny v ostatnom období. Tieto zmeny nie sú len zmenami v legislatívnych úpravách ale, a čo je značne zaťažujúce pre ich aplikovanie do praxe, sú aj materiálne a finančne náročné. Je potrebná, a podľa tohto predloženého návrhu takmer úplná, zmena celého doterajšieho softwarového vybavenia všetkých povinných osôb, spracovávateľov daňových a odvodových povinností, ich správcov, nutné sú výrazné investície do IT, odborných poradenských služieb pre spracovanie vstupov, ako aj výstupov. S ohľadom na uvedené pokladáme každý takýto nový zásah, ktorý by nebol zosúladený s celkovou reformou daňového a odvodového systému štátu, za výrazne zasahujúci do existujúceho systému a jeho celkového organizačného, technického a personálneho zabezpečenia. Ak by predložená koncepcia boja proti daňovým únikom v oblasti dane z práce nepostihovala a nemala tento zámer a schopnosť riešiť komplexne potreby dane z práce v jej prepojenosti na celé fungovanie daňového systému, pokladali by sme navrhovaný materiál za neprimeraný z hľadiska výsledku. Nemáme vedomosť, že by boli vykonané takéto hĺbkové analýzy vstupov a výstupov. Preto vyjadrujeme v súčasnej dobe názor, že predpokladané náklady pri takýchto čiastkových zmenách, ale v celosti meniacich systém, nemôžu mať príslušnú finančnú návratnosť a prezentovaný ekonomický efekt. 
	O 	ČA 	Predkladaný materiál je koncepčného charakteru. Uvedené plnenia navrhovaných opatrení sú zohľadnené pri plnení cieľov už schváleného projektu UNITAS a ďalej budú vykonané hlbšie analýzy pri príprave návrhov noviel jednotlivých relevantných právnych predpisov. 	
MPSVR SR 	k bodu 6.1.1 
Aj keď navrhované opatrenia sú prezentované len ako opatrenia na elimináciu daňových únikov, predstavovali by zásadnú a komplexnú zmenu celého systému zdaňovania fyzických osôb, viažucich sa na príjem dosiahnutý buď zo zamestnania alebo z podnikateľskej činnosti alebo ich kombinácie. Navrhovanú zmenu je možné pokladať za vhodnú, pokiaľ by bola komplexne spracovaná podľa podmienok jednotlivých oblastí a uplatnená jednotne v celom systéme daní a odvodov. 	O 	N 	Uvedená pripomienka sa neakceptuje najmä z dôvodu, že komplexnejšie riešenie situácie v sebe zahŕňa schválený projekt UNITAS vo svojej II. fáze (fáze zjednotenia výberu daní, cla a poistných odvodov). 	
MPSVR SR 	k bodu 6.2.1. 
Zriadenie špecializovaného kontrolného útvaru s požadovanými kompetenciami sa javí neprimerané, keďže už existujú iné kontrolné orgány, prekrývajúce túto oblasť. Pre zložitejšie prípady porušovania daňových a odvodových povinností, vyplývajúcich z právnych predpisov a podozrenia z páchania trestného činu navrhujeme podnietiť doterajšie špecializované zložky, ktoré sa zaoberajú vyšetrovaním hospodárskej kriminality a nepokladáme za potrebné vyčleňovať riešenie takýchto prípadov zo systému a kompetencie orgánov činných v trestnom konaní, ak predpokladáme, že by mali trestnoprávny charakter. 	O 	ČA 	Špecializovaný kontrolný útvar sa navrhuje zriadiť zo súčasných kapacít a svoju činnosť by mal koordinovať s orgánmi činnými v trestnom konaní. Navyše, uvedené opatrenie bude realizované v jednotlivých krokoch pri schválenej reforme daňovej a colnej správy (UNITAS I.). 	
MPSVR SR 	k bodu 6.2.2. 
Odporúčame zvážiť, či súčasný stav právnej úpravy neumožňuje realizovať príslušné opatrenia a či nechýba iba ich účinné uplatňovanie a to vrátane možností, daných Trestným zákonom. 	O 	A 	 	
MPSVR SR 	k bodu 6.2.4. 
Opatrenie, požadujúce predloženie súhlasu správcu dane k výmazu spoločnosti sa aj v súčasnosti v praxi obchodných registrov uplatňuje. Samotný výmaz konateľa z obchodného registra nie je takým právne relevantným úkonom, akým je relevantné odvolanie konateľa, čo samotný údaj v obchodnom registri nevie ovplyvniť. Za významné opatrenia pokladáme šetrenie pri zápise nových obchodných spoločností do obchodného registra, zapisovaní zmien charakteru zlučovania, splývania, či nedochádza týmito úkonmi práve k snahe obchádzať zákon a neriešia sa nimi výlučne ekonomické, finančné a osobitne i daňové úniky tým, že sa nepresne identifikuje majetok zanikajúcich spoločností a skomplikuje sa stav prípadného skúmania a šetrenia príslušnými orgánmi. Ide najmä o skutočnosti, ktoré neboli v čase vykonávania zmien zistené. Realizovanie mimoriadnych účtovných závierok a auditov nenahradí výstup mimoriadnej daňovej kontroly, ktorá by túto zmenu preverila z tohto pohľadu.  	O 	A 	 	
MPSVR SR 	k bodu 6.2.6. 
Jednotlivé navrhované opatrenia smerujúce na zjednotenie výberu daní a poistných odvodov sa nedajú charakterizovať inak, ako javiacou sa komplexnou reformou v oblasti dane z práce. Táto by mala byť podložená hlbšou analýzou príčin, ktoré vyvolávajú potrebu zmeny v daňovom systéme práce, ale aj vyhodnotenie výstupov a ich uskutočnenia. 
Opatrenia, v časti navrhujúcej zjednotenie výberu daní a poistných odvodov nepokladáme za vhodný systém, pokiaľ sa osobitne sleduje odstránenie priestoru pre skrytý, či otvorený daňový a odvodový únik, napriek tomu, že sa vytvoria viaceré centrálne databázy, umožňujúce sledovanie, kontrolovanie a overovanie chovania daňových subjektov. Dá sa očakávať práve opačná tendencia, nakoľko z celkového daňového výstupu jednotlivca sa vytratí výstup a systém, sledujúci daňovníka podľa jeho špecifických daňových povinností, a tak sa vytvorí legálny priestor pre optimalizáciu jeho daňového zaťaženia. 

Navrhované opatrenia spôsobia v praxi výraznú zmenu, žiadajúcu osobitnú úpravu aj v celom systému smerovania finančných tokov od povinných osôb k správcovi zdrojov, tvorených z jednotlivých oblastí príjmov fyzických osôb, čo by bolo taktiež výrazným zásahom do súčasného stavu plánovania a rozpočtovania verejných zdrojov. 
Podľa nášho názoru, len v kontexte s ostatnými daňami a odvodmi, môžu byť, aj navrhované opatrenia prínosom vo verejných zdrojoch, ako deklaruje predložený materiál.  	O 	ČA 	Uvedená pripomienka sa akceptuje čiastočne najmä z dôvodu, že komplexnejšie riešenie situácie v sebe zahŕňa už schválený projekt UNITAS vo svojej II. fáze (fáze zjednotenia výberu daní, cla a poistných odvodov). 	
MK SR 	K časti 6.2.3. Bezhotovostné platby v obchodnom styku 
 
- Navrhované opatrenie predstavuje zásah do slobody podnikania, navyše bez súčasnej povinnosti podnikateľov mať vedený účet v banke ide o nerealizovateľný cieľ. Predmetné možno považovať aj za zásah do práv garantovaných Európskou úniou (sloboda pohybu tovarov a služieb), kedy v prípade napr. úhrad do zahraničia môže ísť o povinnosť limitujúcu hospodársku súťaž s ohľadom na bankové poplatky spojené s prevodmi do zahraničia. 
 	O 	A 	 	
MK SR 	K časti 6.2.4. Obchodné spoločnosti a obchodný register 
 
- Návrh, aby pôvodný konateľ obchodnej spoločnosti nemohol byť vymazaný z Obchodného registra v prípade, ak nemá spoločnosť nového konateľa (druhá veta), odporúčame nahradiť iným vhodnejším riešením. Uvedené eliminuje právo konateľa vzdať sa funkcie; vzdanie sa funkcie bez súčasného výmazu je zásahom do jeho práv. Preto tento návrh odporúčame nahradiť zodpovednosťou napríklad spoločníkov obchodnej spoločnosti, nakoľko k zániku funkcie konateľa zo zákona dochádza aj napríklad v dôsledku jeho smrti, túto povinnosť navrhujeme transformovať výlučne na spoločníkov, keďže práve títo rozhodujú o tom, kto bude konateľom ako aj majú príjem z podnikania. Pojem „spoločníci“ odporúčame nahradiť iným vhodným pojmom, nakoľko tento pojem sa používa len pri forme spoločnosti s.r.o., preto by sa takto navrhovaná právna úprava dala obísť napríklad zakladaním iných spoločností (akciové spoločnosti, komanditné spoločnosti a pod.). 
 	O 	A 	 	
MK SR 	K časti 6.2.5. Elektronizácia verejnej správy 
 
- prvú vetu odporúčame preformulovať v tom zmysle, že sa navrhuje zabezpečenie prepojenia spoločných údajov z databáz uvedených subjektov, nie celých informačných databáz daných subjektov 
 	O 	A 	 	
MH SR 	k materiálu, kapitola 3. Platenie odvodov, s. 5, 2. ods. pod tabuľkou 
Odporúčame znenie vety ...šedá zóna v tabuľke č. 3 zobrazuje.. nahradiť na ...šedá zóna v tabuľke č. 4 zobrazuje... 	O 	A 	 	
MH SR 	k materiálu, kapitola 5. Daňové úniky verzus daňová kontrola 
Z dôvodu konzistencie a komparácie navrhujeme v celom texte zosúladiť použité dáta (napr. používať rok 2009 a 2010). 	O 	N 	Predkladateľ materiálu sa snažil pracovať s čo najaktuálnejšími dátami, avšak v čase prípravy materiálu neboli k dispozícii úplné dáta za oblasť výnosu dane z príjmov fyzických osôb (rok 2010) a zároveň došlo k zmenám v oblasti sadzieb a vymeriavacích základov v oblasti platenia odvodov. 	
MH SR 	k materiálu, s. 12, bod 6.2.4. Obchodné spoločnosti a Obchodný register 
Navrhujeme, aby v prípade, ak nastane stav, že osoba oprávnená konať v mene spoločnosti nemôže konať v mene spoločnosti (napr. z dôvodu odstúpenia, odvolania, úmrtia a pod.), bol vytvorený mechanizmus zastupiteľnosti tejto osoby. Zamedzilo by sa tak situácii, keď spoločnosť nemá zodpovedného zástupcu. 
 	O 	ČA 	Pripomienka sa akceptuje čiastočne z titulu potreby ďalej analyzovať možnosť úpravy príslušných ustanovení Obchodného zákonníka v snahe eliminovať negatívne aspekty vplývajúce na výkon daňových kontrol a následné vymáhanie daňových nedoplatkov, predbežne je opatrenie zaradené medzi opatrenia nelegislatívnej povahy. 	
MŽP SR 	k bodu 6.2.3. 
k bodu 6.2.4. 
K materiálu medzirezortného pripomienkového konania „Koncepcia boja proti daňovým únikom, v oblasti dane z práce,“ ktorého predkladateľom je Ministerstvo financií Slovenskej republiky, rezortné číslo MF/9414/2011-72, predkladá Ministerstvo životného prostredia nasledovné pripomienky: 

1. v bode 6.2.3. Bezhotovostné platby v obchodnom styku je limit 3.000 EUR vysoký. Navrhujeme 1.000 EUR. Návrh zdôvodňujeme tým, že limit 3000 EUR je vysoký pre dosiahnutie zámeru predkladateľa obmedziť vystavovanie fiktívnych faktúr. 
2. v bode 6.2.4. Obchodné spoločnosti a Obchodný register, kde sa v koncepcii navrhuje „podmieniť výmaz obchodných spoločností z Obchodného registra len s predchádzajúcim súhlasom správcu dane, a to aj v takých prípadoch, ak súd rozhodne na návrh štátneho orgánu alebo z vlastného podnetu“ 
- navrhujeme zmeniť, pretože nie je možné tento krok právne vykonať, vzhľadom k tomu, že rozhodnutie súdu o výmaze spoločnosti má väčšiu právnu účinnosť ako súhlas správcu dane. 
 	O 	ČA 	k bodu 6.2.3. - pripomienka sa neakceptuje z dôvodu ďalšej potreby zanalyzovania zavedenia možnej legislatívnej úpravy bezhotovostných platieb v obchodnom styku, predbežne je uvedené opatrenie zaradené do opatrení nelegislatívnej povahy v pôsobnosti Ministerstva financií SR. 	
MPRV SR 	 
6.2.6 a) vytvorenie funkcie jednotného inkasného miesta pre dane, clá a odvody – upozorňujeme, že po vytvorení jednotného inkasného strediska sa stratí možnosť porovnávať a na základe toho aj zlepšovať efektivitu výberu jednotlivých systémov a inštitúcií. Preto bude potrebné nájsť externý bench mark efektívneho výberu daní, ciel a odvodov. 	O 	A 	So sledovaním efektívnosti jednotlivých prvkov pri efektívnom výbere daní, ciel a odvodov sa plánuje v schválenom projekte UNITAS. 	
MPRV SR 	 
Upozorňujeme, že iným efektívnym krokom v tejto oblasti by bolo zníženie daňového a odvodového zaťaženia práce a administratívnych povinností s tým spojených a tým zníženie motivácií na daňové úniky. Napr. podľa štúdie Paying Taxes 2011 Svetovej banky/PwC je Slovensko zo 183 porovnávaných štátov: pri jednoduchosti platenia daní na 122. mieste, pri čase vynaloženom na splnenie daňovej povinnosti na 103. mieste, pričom daňové subjekty potrebujú na splnenie daňovej povinnosti 257 hodín. Na porovnanie, šampiónom EÚ je Írsko so 76 hodinami. Slovenský podnikateľ potrebuje na splnenie povinností v oblasti daní z práce 100 hodín. Írsky podnikateľ potrebuje 36 hodín. Aj daňové a odvodové sadzby v tejto oblasti sú v SR pri medzinárodnom porovnávaní vysoké. 	O 	ČA 	V rámci implementácie projektu UNITAS s cieľom zjednotenia základní na výpočet daní a odvodov, ako aj integrovaním povinností do jednej inštitúcie by malo dôjsť k postupnému znižovaniu administratívnej náročnosti ako aj znižovaniu daňovo-odvodového zaťaženia. 	
SOPK 	všeobecne 
Materiál potvrdzuje potrebu zaviesť skutočnosti, ktoré v spoločnosti už dlhšie rezonujú ako napr. zjednotenie výberu daní a poistných odvodov a elektronizácia verejnej správy. Odporúčame doplniť plnenia navrhovaných opatrení z ich časového aspektu a finančnej náročnosti.  	O 	ČA 	Uvedené plnenia navrhovaných opatrení sú zohľadnené pri plnení cieľov projektu UNITAS a ďalej budú zohľadnené pri príprave návrhov noviel jednotlivých relevantných právnych predpisov. 	
SOPK 	K BODU 6.2.1 ZRIADENIE ŠPECIALIZOVANÉHO KONTROLNÉHO ÚTVARU  
Odporúčame dôslednejšie využívanie súčasnej právnej úpravy v harmonizácií činnosti relevantných orgánov štátnej správy a tak obmedziť administráciu a vznik nových organizácií. Nevidíme opodstatnenie vzniku ďaľších špecializovaných útvarov.  	O 	ČA 	Špecializovaný kontrolný útvar sa navrhuje zriadiť zo súčasných kapacít a svoju činnosť by mal koordinovať s orgánmi činnými v trestnom konaní. Navyše, uvedené opatrenie bude realizované v jednotlivých krokoch pri schválenej reforme daňovej a colnej správy (UNITAS I.). 	
SOPK 	K BODU 6.2.3 BEZHOTOVOSTNÉ PLATBY V OBCHODNOM STYKU  
Ak sa zavedie povinnosť povinného prevodu platieb nad 3000 EUR len v bezhotovostnej forme (bankovým prevodom) je potrebné podmieniť to tým, aby takýto prevod bol vykonaný bankou do 24 hodín od okamžiku vydania príkazu na prevod. 
 	O 	ČA 	Pripomienka sa akceptuje čiastočne z dôvodu ďalšej potreby zanalyzovania zavedenia možnej legislatívnej úpravy bezhotovostných platieb v obchodnom styku, predbežne je uvedené opatrenie zaradené do opatrení nelegislatívnej povahy v pôsobnosti Ministerstva financií SR. 	
SOCP 	K časti 3 - Platenie odvodov 
K tabuľke č. 4 
V prvom stĺpci druh príjmu "nepeňažný zo soc. fondu" navrhujeme spresniť, nakoľko vymeriavacím základom na sociálne poistenie nie je iba nepeňažný príjem z prostriedkov sociálneho fondu, ktorý bol poskytnutý z predchádzajúceho právneho vzťahu.  	O 	A 	 	
SOCP 	K časti 3 - Platenie odvodov 
 
Rozdielny prístup pri zdanení a pri platení poistných odvodov z príjmov podľa zákona o dani z príjmov zobrazuje tabuľka č. 4 a nie tabuľka č. 3, ako sa uvádza na strane 5 v druhom odseku. Z uvedeného dôvodu je potrebné znenie upraviť a súčasne v druhej vete tohto odseku z dôvodu spresnenia odporúčame slovo "k zodvodneniu" nahradiť iným vhodnejším výrazom a v súvislosti s príjmami z dohôd mimo pracovného pomeru spresniť, že tieto príjmy nie sú vymeriavacím základom zamestnanca na účely poistných odvodov.  	O 	A 	 	
SOCP 	K časti 5 - Daňové úniky verzus daňová kontrola 
Na strane 8 v druhom odseku navrhujeme skratku meny "LBS" nahradiť skratkou "GBP". 	O 	A 	 	
SOCP 	K časti 6. - Návrh opatrení na elimináciu daňových únikov 
6.1. - Opatrenia nelegislatívnej povahy 
Medzi opatrenia nelegislatívnej povahy odporúčame doplniť opatrenia, ktoré by sa týkali zintenzívnenia súčinnosti orgánov inšpekcie práce (IP) s daňovými orgánmi pri vykonávaní kontrol, zameraných na odhaľovanie nelegálnej práce a pravidelnej výmeny údajov z IS IP a daňovej správy o zisteniach v oblasti nelegálnej práce. Uvedené opatrenia by mohli napomôcť orgánom IP vykonávať cielene dozor nad dodržiavaním právnych predpisov upravujúcich zákaz nelegálnej práce a nelegálneho zamestnávania, ako aj daňovým orgánom napr. pri tvorbe "mapy" potencionálnych zdrojov daňových únikov. 	O 	A 	 	
SOCP 	K časti 6 - Návrh opatrení na elimináciu daňových únikov 
6.2. Opatrenia legislatívnej povahy - 6.2.1. Zriadenie špecializovaného kontrolného útvaru 
Vychádzajúc zo zámeru zjednotenia daní a poistných odvodov odporúčame zvážiť zriadenie špecializovaného kontrolného útvaru, a to aj s prihliadnutím na skutočnosť, že tieto úlohy plní Národný inšpektorát práce a orgány činné v trestnom konaní.  	O 	ČA 	Špecializovaný kontrolný útvar sa navrhuje zriadiť zo súčasných kapacít a svoju činnosť by mal koordinovať s orgánmi činnými v trestnom konaní. Navyše, uvedené opatrenie bude realizované v jednotlivých krokoch pri schválenej reforme daňovej a colnej správy (UNITAS I.). 	
SOCP 	Všeobecne 
K návrhu Koncepcie boja proti daňovým únikom v oblasti dane z práce  
Materiál sa predkladá na základe úlohy B.33 z uznesenia vlády SR č. 805 zo dňa 17. novembra 2010 v súlade s Návrhom opatrení na zvýšenie efektívnosti fungovania verejného sektora a zlepšenie stavu verejných financií. Vzhľadom na to, že koncepcia je zameraná iba na dane, pričom súčasťou verejných financií sú aj odvody na sociálne poistenie (ale aj zdravotné poistenie), navrhujeme vypracovať materiál, kompletne riešiaci danú problematiku, t. j. vrátane poistných odvodov. Uvedené považujeme za odôvodnené aj v kontexte zámeru zjednotenia výberu daní, ciel a odvodov. Napr. opatrenie legislatívnej povahy 6.2.4. - podmieniť výmaz obchodných spoločností z Obchodného registra (OR) len s predchádzajúcim súhlasom správcu dane a zápis spoločníkov a konateľov obchodných spoločností do OR len na základe potvrdenia daňového úradu, že neeviduje daňové nedoplatky, je potrebné rozšíriť aj vo vzťahu k nedoplatkom v sociálnom poistení (aj v zdravotnom poistení). 
 	O 	ČA 	Uvedená pripomienka sa akceptuje čiastočne najmä z dôvodu, že komplexnejšie riešenie situácie v sebe zahŕňa schválený projekt UNITAS vo svojej II. fáze (fáze zjednotenia výberu daní, cla a poistných odvodov). 	
ZPDaOS SR 	bodu 3. K analýze a východiskám „zjednocovania prístupu“ zdanenia práce: 
1.1. V bode 3 „Koncepcie“ žiadame kvalifikovane charakterizovať dôvody doteraz uplatňovaných rozdielnych princípov určovania základne pre daň z príjmu a pre odvody do poistných odvodov, z ktorých každý má rozdielny dôvod a rozdielny účel (použitie). 
Odôvodnenie: Predkladateľ označuje rozdielne základy dane z príjmov a odvodov do poistných odvodov za uplatňovanie „rozdielneho prístupu“, ktorý údajne „automaticky vytvára priestor a prostredie pre optimalizáciu daňovo-odvodového zaťaženia“, čo sa nepriamo považuje za systémovo chybné. Ide o veľmi zjednodušený a celkom jednostranný finančno-úradnícky pohľad na zložité podmienky vo vzťahoch zamestnancov a podnikateľov pri voľbe spôsobov výkonu práce a alternatív sociálneho a zdravotného poistenia, ktoré predkladateľ hlbšie neposudzuje. V praxi je však mnoho iných a často závažnejších dôvodov na pestrú škálu spôsobov výkonu práce, ako „optimalizácia daňovo-odvodového zaťaženia“ a ako je zníženie administratívnej náročnosti tejto agendy a zjednodušenie kontroly, ktorá je s ňou spojená. Predstava, že „ideálny stav nastane vtedy, ak sa podarí dosiahnuť vo všetkých troch častiach (daň, sociálne odvody, zdravotné odvody) zhodu“, vyvoláva otázku pre koho by išlo o „ideálny stav“ a k čomu by viedlo „zjednotenie“ základu určovania dane z príjmov a odvodov do účelových poistných fondov, ktoré majú celkom odlišný ekonomický a sociálny obsah ako daň a sú spojené s plnením záväzkov voči platiteľom odvodov. 
 	Z 	N 	Táto pripomienka je nad rámec cieľa sledovaného predkladaným materiálom. 	
ZPDaOS SR 	bodu 4. 
1.2. V bode 4 charakterizovať prax podnikateľov v zamestnávaní pracovníkov a v platobnom styku aj z iných hľadísk, ako len z pozície možných únikov pri dani z príjmov a poistných odvodoch. Žiada sa uviesť, že pri zamestnávaní „na čierno“, pri výplatách „častí“ nad úroveň pracovných zmlúv napr. nad minimálnu mzdu, „Schwarz systéme“ a niektorých ďalších praktikách, na ktoré poukazuje predkladateľ, majú podnikatelia veľmi obmedzené možnosti. Ich daňové a odvodové „výhody“ sú často kompenzované „nevýhodami“ dodávateľov práce (ich príjmy podliehajú daňovej a odvodovej povinnosti). Je opodstatnené predpokladať, že prekonávanie týchto praktík môže byť často spojené s útlmom podnikateľskej a pracovnej aktivity aj s dôsledkami na reálnu zamestnanosť, dane a odvody a nemusí byť žiadnym prínosom pre riešenie hospodárskych a sociálnych problémov. Pri práci „na čierno“ sú dôležitejšie iné negatíva, ako únik daní a odvodov. 	Z 	N 	Hoci v oblasti práce "na čierno" existujú aj ďalšie dôležité negatíva aj z iných oblastí ako daňovo-odvodovej, zaoberanie sa s nimi by zachádzalo nad rámec cieľa sledovaného predkladaným materiálom. 	
ZPDaOS SR 	bodu 6.2.1. 
2. Bod 6.2.1. o zriadení špecializovaného kontrolného útvaru na odhaľovanie daňových únikov nahradiť zámerom zintenzívniť spoluprácu daňových orgánov a poisťovní s orgánmi dohľadu nad nelegálnou prácou. 
Odôvodnenie: Príkladom môže byť spoločná akcia Národného inšpektorátu práce, Ústredia práce, sociálnych vecí a rodiny, orgánov Policajného zboru SR a Daňového riaditeľstva SR so zameraním na nelegálnu prácu v 115 prevádzkach daňových subjektov v decembri 2009, ako je uvedené v bode 5. na str. 9 materiálu. Je účelné už pomaly bezpočetné kontrolné činnosti so zameraním na dodržiavanie širokej škály právnych predpisov v podnikaní integrovať a nie svojvoľne a nekoordinovane rozširovať počet samostatne konajúcich kontrolných orgánov, ktoré neúmerne zaťažujú podnikanie. 
 	Z 	ČA 	Špecializovaný kontrolný útvar sa navrhuje zriadiť zo súčasných kapacít a svoju činnosť by mal koordinovať s orgánmi činnými v trestnom konaní. Navyše, uvedené opatrenie bude realizované v jednotlivých krokoch pri schválenej reforme daňovej a colnej správy (UNITAS I.). 	
 	K bodu 6.2.3. (str. 11 predkladaného materiálu) 
Združenie podnikateľov Slovenska víta a podporuje opatrenia, smerujúce k potieraniu daňových únikov. Vymožiteľnosť práva považujeme na nevyhnutnú súčasť stabilného podnikateľského prostredia a férovej konkurencie, ktorú podvody v oblasti daní znemožňujú. 
Vedení cieľom, aby pod rúškom boja nedošlo (i) ku kriminalizácii podnikateľov, (ii) neprimeranému narušeniu klientského princípu, kedy je štátna správa (ktorej súčasťou je i daňová a colná správa) primárne služobníkom občanov/voličov a (iii) neprimeranému narušeniu „rovnosti zbraní“ medzi daňovníkmi a správcami dane, predkladáme nasledovné pripomienky: 

a) K bodu 6.2.3. (str.11 predkladaného materiálu) 
Limit 3 000 EUR je neprimerane nízky. V podnikateľskej praxi sa ešte stále vyskytujú situácie, kedy hotovostná platba nemá reálnu alternatívu (napr. potreba opravy čerpadla v nočnej smene či cez víkend, v situácii, kedy podnik nedisponuje internými údržbármi, no má zmluvných dodávateľov, ktorí však v takejto situácii trvajú na hotovostných platbách). Limit 30 000 EUR sa nám javí ako rozumný a akceptovateľný. Táto pripomienka je zásadná. 
 	Z 	A 	 	
 	K bodu 6.2.4. (str. 11 predkladaného materálu) 
b) K bodu 6.2.4. (str. 11 predkladaného materiálu) 
Ústava Slovenskej republiky obsahuje aj zákaz nútených prác. Daňový úrad teda nemôže nikoho nútiť byť konateľom (konateľ môže mať obchodný či osobný dôvod odstúpiť z funkcie, pričom mnohokrát nevie nijako ovplyvniť, či si spoločnosť zvolí a/alebo kedy si zvolí nového konateľa). Riešením problému „nekontaktných subjektov“ môže byť (i) zavedenie možnosti, aby daňový úrad ustanovil daňovému subjektu zákonného zástupcu, napr. z radov advokátov či členov SKDP, v kombinácii s (ii) rozšírením možnosti stanoviť daň podľa pomôcok. Pre obe zmienené veci je možné nájsť inšpiráciu v českom daňovom poriadku, viď. napr. ust. § 26 českého daňového poriadku. Táto pripomienka je zásadná. 

Za vysoko problematický považujeme aj návrh, na základe ktorého by sa spoločníkom (!) obchodnej spoločnosti nemohla stať ktorákoľvek osoba, spôsobilá na právne úkony. Uvedený návrh je v jasnom rozpore s Ústavou Slovenskej republiky a medzinárodnými dohovormi a neprimerane zasahuje do práva vlastniť majetok. Máme tiež za to, že tento návrh vychádza z nepochopenia oddelenia vlastníctva od výkonného riadenia v prípade kapitálových spoločností (akciová spoločnosť, spoločnosť s ručením obmedzeným). Táto pripomienka je zásadná. 

Rovnako problematický je i návrh, aby sa štatutárnym orgánom/členom štatutárneho orgánu mohla stať iba osoba, ktorá nefigurovala ako člen štatutárneho orgánu v spoločnosti, ktorá mala v minulosti daňové nedoplatky. Uvedený návrh nezohľadňuje (i) fakt, že štatutárne orgány sú mnohokrát kolektívnymi orgánmi a miera schopnosti člena štatutárneho orgánu ovplyvniť vznik/zánik daňového nedoplatku môže byť odlišná v závislosti od počtu členov tohto orgánu a/alebo rokovacieho poriadku/pravidiel hlasovania v takomto orgáne, (ii) časový nesúlad medzi „právnym“ vznikom nedoplatku a „obchodným“ vznikom nedoplatku (príklad: Správca dane vykoná v súlade so zákonom daňovú kontrolu za zdaňovacie obdobie roka 2002 v r. 2011. Výsledkom tejto kontroly bude dorubenie dane a vznik daňového nedoplatku. V období rokov 2002 až 2011 dôjde trikrát k zmene vlastníckej štruktúry a následne k zmene členov štatutárneho orgánu spoločnosti. Podľa predkladaného návrhu by boli postihnutí členovia štatutárneho orgánu z roku 2011 a nie členovia orgánu z roku 2002, ktorí (predpokladajme) vznik daňového nedoplatku svojim konaním/nekonaním spôsobili). Táto pripomienka je zásadná. Združenie podnikateľov Slovenska však podporuje analogické použitie inštitútu daňovej spoľahlivosti pre personálne a/alebo majetkovo prepojené spoločnosti, ako je dnes tento upravený v zákonoch o spotrebných daniach aj pre prípad ostatných daní, za predpokladu precízneho zadefinovania príslušných pojmov (napr. majetkové prepojenie, personálne prepojenie, daňová spoľahlivosť a pod.). 
 	Z 	A 	 	
 	všeobecne 
c) Vedení úprimnou snahou prispieť k obmedzovaniu únikov na nepriamych daniach, navrhujeme i zapracovanie ďalších opatrení, ktoré (zatiaľ) nie sú súčasťou predkladaného materiálu: 

a. Zverejňovanie rozhodnutí odvolacích orgánov, analogicky so zverejňovaním rozhodnutí súdov a zakotvenie (na základe konštantnej judikatúry ústavných súdov už beztak existujúcej) povinnosti správcu dane rozhodovať v rovnakých prípadoch rovnako priamo v zásadách daňového konania. 

b. Podľa konštatnej judikatúry európskych súdov (napr. Nález ÚS ČR sp. Zn. IV ÚS 666/02) platí vo verejnom práve zásada in dubio mitius. Správe daní a boju proti nedoplatkom teda určite pomôže, ak bude pochybností čo najmenej. Uvedené si vyžaduje pozornejšiu prípravu daňových predpisov, dlhšie legisvakačné lehoty, a to i za cenu zmeny legislatívnych pravidiel vlády a rokovacieho poriadku NR SR.  	O 	ČA 	Snahou ministerstva financií je pripraviť jasné a zrozumiteľné návrhy právnych predpisov, ktoré sa po ich vypracovaní zverejňujú na Portáli právnych predpisov Ministerstva spravodlivosti SR a sú dostupné širokej verejnosti, ktorá sa môže do procesu prípravy návrhov právnych predpisov zapojiť. Ministerstvo financií má trvalý záujem realizovať legislatívny proces s dostatočnou legisvakanciou, čo sa aj väčšinou darí zabezpečovať. V praxi sa však nedá vyhnúť mimoriadnym situáciám, ktoré môžu uvedený zámer komplikovať. Takáto mimoriadna situácia nastala napríklad v roku 2010, ktorý bol rokom volebným, a kedy došlo k zmene výkonnej exekutívy, čo výrazne ovplyvnilo aj legislatívny proces v tom, že bolo potrebné v návrhoch zákonov reagovať na zámery novej vlády.